The Frighteners

The Frighteners er en overnaturlig skrekkfilm fra 1996. Regissør var Peter Jackson, og manus ble skrevet sammen med Fran Walsh. Hovedrollene spilles av blant andre Michael J. Fox, Trini Alvarado, Peter Dobson, John Astin og Dee Wallace Stone.

Sammendrag 
I 1990 dør arkitekt Frank Bannisters kone, Debra, i en bilulykke. Han forlater yrket sitt, og deres uferdige "drømme-hjem" blir stående ufullstendig. Etter ulykken fikk Frank muligheten til å se spøkelser, og bli venner med tre: En gangster Cyrus fra 1970-tallet, en nerd som heter Stuart, og "The Judge" en pistol-skytter fra det ville vesten. Spøkelsene hjemsøker forskjellige hus, og Frank kan deretter "utdrive" disse spøkelsene mot et stort gebyr. Men de aller fleste blant lokalbefolkningen anser Frank som en svindler.

Kort tid etter at Frank begår en svindel mot Ray Lynskey og hans kone Lucy, en doktor, opplever Ray et hjerteinfarkt. Frank oppdager at det er en skikkelse som ser ut som Grim Reaper, som dreper mennesker og markerer tall på deres panne som bare Frank kan se. Franks evne til å forutsi dødsfall gjør at politiet og FBI-agenten Milton Dammers blir mistenksomme, og de blir snart overbeviste om at Frank er ansvarlig for alle disse dødsfallene som skjer.

Frank blir arrestert for å ha drept avis-redaktør Magda Rees-Jones, som tidligere hadde angrepet Frank i media. Det var faktisk "Grim Reaper" som hadde drept Rees-Jones, til tross for Franks forsøk på å forhindre dette. Lucy etterforsker dødsfallene, og blir snart et mål for Grim Reaper. Hun blir angrepet når hun besøker Frank i fengsel, men de stikker av sammen fra fengsel, og de forsøker å legge en plan for å endelig stoppe Grim Reaper.

Skuespillere 
 Michael J. Fox som Frank Bannister. En tidligere arkitekt, som begynner å se spøkelser.
 Trini Alvarado som Lucy Lynskey, en psykiater som Frank møter.
 John Astin som "The Judge" ett spøkelse som bare Frank kan se.
 Jeffrey Combs som Milton Dammers. En eksentrisk agent fra FBI som undersøker Bannister.
 Dee Wallace Stone som Patricia Bradley, Bartlett's mentalt syke elskerinne.
 Jake Busey som Johnny Bartlett. En massemorder som fortsetter å myrde folk i etterlivet. Bartlett returnerer fra Helvete, og dreper mennesker som Grim Reaper.
 Chi McBride som Cyrus. En tidligere gangster, og nå spøkelse, som Frank snart blir kjent med.
 Jim Fyfe som Stuart. En avdød nerd, og spøkelse.
 Troy Evans som Sheriff Perry.
 Julianna McCarthy som Old Lady Bradley, Patricia's mor.
 R. Lee Ermey som Hiles. Et annet spøkelse.
 Elizabeth Hawthorne som Magda Rees-Jones. En britisk journalist for en lokal avis, som deretter blir drept i en bilulykke.

Eksterne lenker 
 

Skrekkfilmer fra USA
Filmer fra 1996
Engelskspråklige filmer
Filmer om overnaturlige fenomener